Lav et referat af nedenstående tekst:

Tekst:
En ny nordjysk sparekasse er en realitet, efter at Jutlander Bank og Sparekassen Vendsyssel har valgt at fusionere. Det nye pengeinstitut får navnet Sparekassen Danmark. Tirsdag aften godkendte repræsentantskabet i Sparekassen Vendsyssel fusionen, og onsdag har Finanstilsynet formelt sagt ok for det. - Vi er stolte af, at så mange aktionærer og garanter bakker op om vores fælles vision om at skabe en ny garantsparekasse, siger Per Sønderup, der deler posten som administrerende direktør i Sparekassen Danmark med Vagn Hansen. - Historisk har vi set, at det ofte er to banker, hvor den ene ikke er så stærk, der går sammen. Men det er det ikke i denne her sammenhæng, her er det to virkeligt stærke pengeinstitutter, der danner en ny endnu stærkere enhed, supplerer Vagn Hansen. Lokale rødder vigtige Det nye samarbejde kommer ikke til at betyde et farvel til det velkendte, understreger Vagn Hansen, der er tidligere direktør i Sparekassen Vendsyssel. - Vores ønske er at skabe en garantsparekasse med fokus på den lokale forankring og lokalt samfundsansvar. Derfor er det også målet, at sparekassens fonde årligt skal kunne udbetale 100 mio. kr. årligt til almennyttige og velgørende formål, siger han og fortsætter: - Dette mener vi er den samfundsmæssige mest bæredygtige forretningsmodel, hvor en stor del af indtjeningen gives tilbage til de lokalsamfund, hvor pengene tjenes. I en garantsparekasse er det et demokratisk flertal blandt garanterne, der vælger sparekassens øverste organ, repræsentantskabet, som herefter vælger en bestyrelse. Garantsparekassen har altså ingen ejere, der forventer at få del i et årligt overskud. Sparekassemodellen giver derfor mulighed for at investere en stor del af indtjeningen i udviklingen af de lokalsamfund, hvor sparekassen driver sin forretning.

Referat:
Den planlagte fusion mellem Jutlander Bank og Sparekassen Vendsyssel er onsdag blevet formelt godkendt af Finanstilsynet.